Document ID: /roh_data/filtered/fineweb-2-filterrobots_roh.jsonl.gz/37351

Il president dal parlament da l'Uniun europeica Martin Schulz avertescha la Tirchia da glistas nairas cun nums da schurnalists betg giavischads. Talas glistas n'hajan pers nagut en ina democrazia, uschia Schulz.
Ordavant era vegnì enconuschent ch'in reporter tudestg era vegnì chatschà or dal pajais, suenter che quel era sa tschentà ad Istanbul – quai senza argumentaziun. I aveva sulettamain gì num che ses num stettia sin ina glista. Intgins dis avant era in ulteriur correspundent tudestg vegnì impedì d'entrar en Tirchia.
Il pajais stat dapi ditg en la critica pervi da ses agir en connex cun la libertad da pressa.
RR novitads 08:00